**Universitaes Prešov, n.o.**

**Ul. 17. Novembra 15, 080 01 Prešov**

**Výročná správa o činnosti a hospodárení**

**neziskovej organizácie za rok 2012**

**Prešov marec 2013**

**Predkladá: Ing. Mária Nováková**

**riaditeľka n. o.**

Universitaes Prešov, n.o., Nám. Legionárov 3, 080 01 Prešov (ďalej len „nezisková organizácia“) bola právoplatne zaregistrovaná na Krajskom úrade v Prešove – odbor všeobecnej vnútornej správy a živnostenského podnikania dňa 13.9.2004 pod číslom 0092/2004-No, ktoré nadobudlo platnosť dňa 13.9.2004 v súlade s § 1 zákona NR SR č. 213/1997 Z.z. o neziskových organizáciách poskytujúcich všeobecne prospešné služby v znení neskorších predpisov.

Zakladateľom neziskovej organizácie je Prešovská univerzita v Prešove (ďalej len „univerzita“), Nám. Legionárov 3, 080 01 Prešov.

V notárskom centrálnom registri určených právnických osôb nezisková organizácia bola registrovaná dňa 14.12.2005 pod spisovou značkou NCRpo 6386/2005 a dňa 13.12.2006 pod spisovou značkou NCPpo 5744/2006.

Predmetom činnosti neziskovej organizácie je poskytovanie všeobecne prospešných služieb, predovšetkým:

* v oblasti vzdelávanie filologických, filozofických, historických, manažérskych, ľudských zdrojov, hotelového manažmentu verejnej správy regiónov s dôrazom na vzdelanie, výchovu, ktorá rešpektuje a podporuje rovnováhu prírodného prostredia a života, ako nevyhnutnú podmienku zdravého vývinu človeka a celej spoločnosti v duchu národných, humanitných, kresťanských, demokratických a etických tradícií a hodnôt.
* v oblasti rozvoja športu, telesnej kultúry a zdravého spôsobu života,
* v oblasti rozvoja a spolupráce s domácimi a zahraničnými vysokými školami, vedeckými a výskumnými inštitúciami a inými právnickými osobami, na podporu spoločných medzinárodných projektov a vytváranie podmienok pre účasť členov akademickej obce na tejto spolupráci,
* zameraných na podporu rozvíjania harmonickej osobnosti, vedomostí, múdrosti, dobra

a tvorivosti v človeku a prospievajúce k rozvoju vzdelanosti, vedy, kultúry a zdravia

pre blaho celej spoločnosti na základe tvorivého vedeckého bádania a výskumu pre

vlastných zamestnancov, študentov, partnerov a ostatnú verejnosť,

* na tvorbu, rozvoj, ochranu, obnovu a prezentáciu duchovných a kultúrnych hodnôt,

najmä spoluprácu so zástupcami zákonodarnej a výkonnej moci, zástupcami

samospráv a organizácií tretieho sektora, pri navrhovaní úprav a zmien národnej

a regionálnej legislatíve týkajúcej sa výchovy a vzdelávania, bývania regionálneho

rozvoja, podpory pre rozvíjanie občianskej spoločnosti, rozvoja ľudských zdrojov,

ochrany ľudských práv a rozvoja a ochrany duchovných a kultúrnych hodnôt,

- na tvorbu materiálno-technickej a informačnej základne.

Orgány neziskovej organizácie:

Správna rada – je najvyšší orgán

Riaditeľ - je štatutárnym orgánom

Revízor - je kontrolný orgán

Členmi správnej rady sú :

prof. PhDr. Peter Kónya, PhD.,

doc. Ing. Peter Adamišin, PhD.

paedDr. Ivana Cimermanová, PhD.

doc., PhDr. Eduard Lukáč, PhD.

Riaditeľom neziskovej organizácie je :

Ing. Mária Nováková

Revízor nebol doposiaľ ustanovený.

**Činnosť neziskovej organizácie**

V roku 2012 sa činnosť neziskovej organizácie zamerala hlavne na 15. výročie založenia Prešovskej univerzity v Prešove.

Prešovská univerzita v Prešove bola zriadená k 1. januáru 1997. Od tej doby prešla mnohými zmenami a v dnešnej dobe má 8 fakúlt a mnoho univerzitných pracovísk.

Pri tejto príležitosti boli uskutočnené viaceré akcie v oblasti kultúry, športu a vzdelávania, a to:

* IV. Medzinárodná vedecká konferencia „Management 2012: Research in Management and Business in the Light of Practical Needs“
* Medzinárodná konferencia Ad fontes.
* Vedecká konferencia „Gréckokatolícka cirkev na Slovensku vo svetle výročí III“
* Celouniverzitné podujatie hudba ako prejav nyjvyšších hodnôt a koncert „Hudba je v nás“ – konferencia zameraná na hudbu, na jej teoretickú základňu i praktickú úlohu.
* Vedecký seminár „Sociálne kompetencie manažera: teoretické, metologické a praktické kontexty“,
* Gymnastický festival
* Týždeň vedy a techniky
* Celouniverzitné podujatie Unipofest 2012

Maratón športu a hudby.

* Výstava výtvarných diel členov Katedry hudobnej a výtvarnej výchovy v Univerzitnej knižnici,
* Jubilejný 10. ročník medzinárodnej speváckej súťaže MOYZESIANA
* Šachový turnaj akademikov o Putovný pohár rektora
* 17. Ročník medzinárodného turnaja v hádzanej vysokoškoláčok
* Večer národných tradícií
* Vianočný koncert – v duchu tradícií bude prezentovaná činnosť umeleckých telies Prešovskej univerzity v Prešove.

Vyvrcholením osláv 15. Výročia založenia Prešovskej univerzity v Prešove bola medzinárodná vedecká konferencia „Univerzita kontexte zmien“. Konala sa v mesiaci november 2012 a bola venovaná prierezu vedecko – výskumnej činnosti Prešovskej univerzity v Prešove počas jej 15. Ročnej existencie. Jej súčasťou bola aj prezentácia jedinečnej fotografickej publikácie k výročiu univerzity s názvom Prešovská univerzita v Prešove.

Prehľad o peňažných príjmoch a výdavkoch:

Počiatočný stav k 1.1.2012 2 437,19 Eur

**Príjmy za rok 2012:**

a) príjmy z reklám 27 000,00 Eur

b) 2 % z daní 379,12 Eur

c) úrok 1,96 Eur

Príjmy spolu 27 381,08 Eur

**Výdavky za rok 2012:**

a) úhrada faktúr (akcie k 15. Výročiu založenia 27 252,32 Eur

Prešovskej univerzity)

b) poplatky za vedenie účtu a doručenie výpisu 41,11 Eur

b) daň z úroku 0,31 Eur

––––––––––––––––––––––––––––––––––––––––––––––––––––––––-

Výdavky spolu 27 293,74 Eur

**Zostatok k 31.12.2012 2 524,53 Eur**

Nezisková organizácie vedie účtovníctvo podľa zákona č. 431/2002 Z.z. o účtovníctve v znení neskorších predpisov.

Výkaz o príjmoch a výdavkoch a výkaz o majetku a záväzkoch je súčasťou daňového priznania k dani z príjmov právnickej osoby za zdaňovacie obdobie od 1.1.2012 do 31.12.2012.

Nezisková organizácia neobdržala žiadne dary.

Zmeny v Zakladacej listine Universitaes, n. o. v roku 2012: neboli

**Záver**

Činnosť neziskovej organizácie je v začiatkoch. V zmysle Štatútu Universitaes Prešov, n.o. sa vytvorili potrebné predpoklady, aby rozvíjala ďalšie aktivity podľa druhov poskytovaných všeobecne prospešných služieb.

Prešov 30. marca 2013